
Készült Bácsalmás Város Önkormányzata Képviselő-testületének 2019. november 7-én, 15.00 órai kezdettel, Bácsalmáson, a Városháza I. emeleti polgármesteri tárgyalójában megtartott soron kívüli nyílt ülésén. 

Jelen vannak:

Németh Balázs polgármester, Márai András alpolgármester, Krix János, Légrádi Mária és Pálmai Zoltán képviselők (5 fő); 
valamint
Patocskai Ibolya jegyző (1 fő);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Tóth Árpád alpolgármester, Nagy Gábor, Somogyiné dr. Gazdag Andrea Eszter és Turcsányi Csaba képviselő (4 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Krix János és Pálmai Zoltán képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

303/2019. (XI. 7.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Krix János és Pálmai Zoltán képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a 2. számú előterjesztés tárgyalásával, majd a napirendre tett javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

304/2019. (XI. 7.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2019. november 7-i soron kívüli nyílt ülésén a következő napirendi pontokat tárgyalja meg:

1. Az önkormányzat belépése a bácsalmási AlmásFlóra Szociális Szövetkezetbe (1. sz. előterjesztés)
2. [bookmark: _Hlk14862842]TOP-1.4.1-19-BK1-2019-00018 kódszámú, „Bölcsőde kialakítása Bácsalmáson” elnevezésű projekt tervkorszerűsítési feladatainak elvégzésére árajánlatadók kiválasztása (2. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők


1. napirendi pont

Az önkormányzat belépése a bácsalmási AlmásFlóra Szociális Szövetkezetbe 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy az alapszabályt nem mellékelték az előterjesztéshez, de korlátozott a felelősségük a részjegy értékéig.

Légrádi Mária képviselő a részjegy értéke felől érdeklődik.

Németh Balázs polgármester kijelenti, hogy a részjegy értéke 1 E Ft, esetleg 10 E Ft lesz. További hozzászólás nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

305/2019. (XI. 7.) Bácsalmás v. öh.

Az önkormányzat belépése a bácsalmási 
AlmásFlóra Szociális Szövetkezetbe 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy belép az AlmásFlóra Szociális Szövetkezetbe (székhelye: Bácsalmás, gr. Széchenyi u. 75. 

2.	A Képviselő-testület felkéri Németh Balázs polgármestert a szükséges intézkedések megtételére.

Határidő: azonnal
Felelős: Németh Balázs polgármester

Operatív felelős: Patocskai Ibolya jegyző

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető 

2. napirendi pont

TOP-1.4.1-19-BK1-2019-00018 kódszámú, „Bölcsőde kialakítása Bácsalmáson” elnevezésű projekt tervkorszerűsítési feladatainak elvégzésére árajánlatadók kiválasztása 
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) a következő határozatot hozza:


306/2019. (XI. 7.) Bácsalmás v. öh.

TOP-1.4.1-19-BK1-2019-00018 kódszámú, 
„Bölcsőde kialakítása Bácsalmáson” 
elnevezésű projekt tervkorszerűsítési 
feladatainak elvégzésére 
árajánlatadók kiválasztása 	Határozat

Bácsalmás Város Önkormányzatának Képviselő-testülete a TOP-1.4.1-19-BK1-2019-00018 kódszámú,” „Bölcsőde kialakítása Bácsalmáson” elnevezésű pályázati projekt tervkorszerűsítési feladatainak elvégzésére az alábbi szolgáltatóktól kér be árajánlatot:

1. Klingler Bt.
Székhely: 6430 Bácsalmás, Mausz Rezső utca 6.
Adószám: 22220543-2-03

2. SÁNDORFI Építész-Tervező Kft.
Székhely: 6500 Baja, Táncsics utca 10. B. ép.
Adószám: 25783362-2-03

3. Ramonád Bt.
Székhely:6456 Madaras, Nagy L. u. 16.
Adószám: 20517106-2-03

Határidő: azonnal
Felelős: Németh Balázs polgármester

Operatív felelős: Horváth Erika pályázati koordinátor

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Horváth Erika pályázati koordinátor

Németh Balázs polgármester – több napirendi pont nem lévén – megköszöni a részvételt, és az ülést 15 óra 10 perckor berekeszti.

K. m. f.

